ไฟแนนเชียลไดเจส
PYLON คว้างาน 153 ล้าน
6 มี.ค. 2556

PYLON คว้างาน 153 ล้าน
บริษัท ไพลอน (PYLON) ได้รับงานใหม่ 3 โครงการ มูลค่ารวมทั้งสิ้น 153.16 ล้านบาท (รวมภาษีมูลค่าเพิ่ม) เช่น การสร้างอาคารเก็บสินค้าของบริษัท เอ็มเคเอส แลนด์ ระยะเวลาก่อสร้าง 7 เดือน 
SPPT ขาย 25 ล้านหุ้นคืนตลาด
คณะกรรมการบริษัท ซิงเกิ้ล พอยท์ พาร์ท (ประเทศไทย) หรือ SPPT มีมติอนุมัติให้บริษัทขายหุ้นที่ซื้อคืนจำนวน 25,777,361 หุ้น คิดเป็น 9.99% ของทุนเรียกชำระแล้ว รวมมูลค่าทั้งสิ้น 128,886,805 บาท โดยขายในตลาดหลักทรัพย์ระหว่างวันที่ 20 มี.ค.-16 ก.ย. 2556 ในราคาไม่ต่ำกว่า 85% ของราคาปิดเฉลี่ย 5 วันทำการ
OFM ไว้ใจธนชาตแก้ฟรีโฟลตต่ำ 
นายวรวุฒิ อุ่นใจ ประธานกรรมการบริหารและกรรมการผู้จัดการ บริษัท ออฟฟิศเมท (OFM) เปิดเผยถึงการแก้ไขสัดส่วนการกระจายหุ้นในตลาด (ฟรีโฟลต) ของบริษัทว่า จะดำเนินการให้แล้วเสร็จภายในเดือน มี.ค.นี้ โดยจะใช้แนวทางในการให้ผู้ถือหุ้นรายใหญ่ลดสัดส่วนการถือครองหุ้นลงมา กระจายให้กับนักลงทุนสถาบันทั้งในและต่างประเทศ ซึ่งขณะนี้ได้แสดงความสนใจเข้ามาเป็นจำนวนมาก เนื่องจากมีความเข้าใจในธุรกิจออนไลน์ดีว่ามีศักยภาพเติบโตในอนาคตอีกมาก นอกจากนี้นักลงทุนต่างชาติยังให้ความสนใจหุ้นของทางกลุ่มเซ็นทรัลทุกตัว และ OFM นับเป็นหนึ่งในนั้น 
ในเบื้องต้นทางผู้ถือหุ้นใหญ่คงจะกระจายหุ้นออกมาในสัดส่วน 6% เพื่อให้ฟรีโฟลตเข้าเกณฑ์ที่ระดับ 15% แต่ขณะนี้ยังตกลงกันในเรื่องของสัดส่วนที่จะกระจายออกมา ว่าจะลดสัดส่วนลงเท่าไหร่ ระหว่างกลุ่มจิราธิวัฒน์ ซึ่งถือในสัดส่วน 75% และกลุ่มอุ่นใจ ถือในสัดส่วน 9% 
“เหตุที่ต้องการแก้ไขฟรีโฟลต เพราะต้องการถูกนำเข้าคำนวณในดัชนี SET100 แต่หากความต้องการของนักลงทุนสถาบันมีเข้ามามาก ก็ต้องกลับมาชั่งใจอีกครั้งว่าจะเข้า SET100 หรือ SET50 เพราะเกณฑ์หุ้นที่จะนำเข้าคำนวณใน SET50 คาดว่าจะต้องมีฟรีโฟลต 25% แต่เรื่องนี้คงต้องปรึกษากับตลาดหลักทรัพย์อีกครั้ง เพื่อจะได้ทราบเกณฑ์ที่แน่ชัด แต่โดยใจจริงแล้วทางผู้ถือหุ้นใหญ่ไม่มีใครคิดอยากจะขายหุ้นออกมา เพราะ 23 ปีข้างหน้า ราคาหุ้นจะไปไกลกว่านี้อีกมาก” นายวรวุฒิ กล่าว 
ทั้งนี้ ทาง OFM ได้ให้ทางบริษัทหลักทรัพย์ (บล.) ธนชาต เป็นที่ปรึกษาสำหรับการลดสัดส่วนลงในครั้งนี้ และหากเกิดธุรกรรมซื้อขายหุ้น น่าจะดำเนินการผ่าน บล.ธนชาต
สำหรับแผนธุรกิจของบริษัทในปีนี้ ได้ตั้งเป้าหมายรายได้น่าจะมีการเติบโตอีก 20% จากปีก่อนหน้าที่มีรายได้จำนวน 7,176 ล้านบาท และเตรียมงบลงทุนประมาณ 400500 ล้านบาท เพื่อใช้ในการขยายคลังสินค้า จำนวน 2830 สาขา 
นายวรวุฒิ กล่าวว่า ภายใน 23 ปีนี้บริษัทพยายามจะผลักดันให้ธุรกิจซื้อขายสินค้าทางออนไลน์ให้มีการเติบโตมากที่สุด เพราะหากเปิดเสรีการค้าในภูมิภาคอาเซียน (เออีซี) จะทำให้เป็นที่สนใจของผู้ประกอบการจากต่างชาติรายใหญ่ (ผู้เล่นรายใหญ่) เข้ามารุกธุรกิจมากขึ้น หากบริษัทสามารถสร้างความแข็งแกร่งจะแปรให้ผู้ประกอบการต่างชาติเหล่านี้เข้ามาเป็นพันธมิตร แต่หากทำไม่สำเร็จ ผู้ประกอบการเหล่านี้จะกลายเป็นคู่แข่งทันที เพราะมองเห็นช่องว่างในการทำธุรกิจ